Ego Petrus, dominus Raveriarum, notum facio presentibus et futuris quod, pro salute anime mee et anime patris mei, laude et assensu uxoris mee Nicholae, et fratris mei Iocelini, et sororum mearum Helisabeth et Agnetis, dedi ecclesie Molismensi, in qua sepultus est pater meus, quicquid apud Sestiniacum, quocunque modo possidebam, acquitans etiam omnes querelas quas pater meus adversus ecclesiam sepedictam habebat, exceptis gageriis Lamberti Joduini, et excepto quod acquiram de omnibus que in posse meo possident Molismenses. Auxilium et consilium meum promitto, et in manu sacriste hec suprascripta redduntur. Testes sunt: Jocelinus de Avalon; Bartholomeus de Polesi; Helya de Birre. Actum hoc, anno Verbi incarnati Mº CCº Iº.